व्याकरण, हिंदी शिक्षण की दी जानकारी
परमाणुऊर्जा केंद्रीय शिक्षा संस्था मुंबई की ओर से आयोजित हिंदी, संस्कृत स्नातक शिक्षकों के परमाणु ऊर्जा केंद्रीय स्कूल नंबर 3 में आयोजित हिंदी अभिविन्यास कार्यक्रम में विषय विशेषज्ञों ने व्याकरण, शिक्षण की विधि की जानकारी दी।
दिल्ली एनसीईआरटी विशेषज्ञ डॉक्टर नीलकंठ कुमार ने व्याकरण शिक्षण की विधि, संज्ञा सर्वनाम, विशेषण क्रिया, क्रिया विशेषण आदि की जानकारी दी। उन्होंने हिंदी शब्द निर्माण, व्युत्पत्ति, संस्कृत के संदर्भ में जानकारी दी। नई दिल्ली एनसीईआरटी विशेषज्ञ डॉक्टर जतिंद्र मोहन मिश्रा ने भाषा शिक्षण, भाषिक, साहित्यिक, सांस्कृतिक, सहशैक्षिक क्रिया, कलापों का आयोजन, ऐतिहासिक संदर्भों का अध्यापन, सहायक पुस्तक, भारत एक खोज के संदर्भ में जानकारी दी। उन्होंने पाठयक्रम में क्या, क्या सुधार हो सकते है, इसकी संभावनाओं पर विचार किया जाएगा।
दो दिवसीय जानकारी के बाद अध्यापकों ने बताया कि शिविर में दी गई जानकारी लाभदायक है। जिससे स्टूडेंट्स को लाभ मिलेगा। इस मौके पर प्रिंसिपल दिलीपसिंह, वाइस प्रिंसिपल विजयकुमार, डॉक्टर पीएल शर्मा सहित शिक्षक, शिक्षिकाएं मौजूद थी।
रावतभाटा। परमाणु ऊर्जा केंद्रीय स्कूल में चल रहे हिंदी स्नातक शिक्षक अभिविन्यास कार्यक्रम में मौजूद शिक्षक, शिक्षिकाएं
hin_Deva hin_Deva hin_Deva hin_Deva bho_Deva